# **DECIZIA ETAPEI DE ÎNCADRARE**

**Nr. din 04.07.2023 ( Proiect )**

Ca urmare a solicitării de emitere a acordului de mediu adresate **MATIMAR PARTS S.R.L,** cu sediul în mun. Zalău, str. Tudor Vladimirescu, nr. 38, camera 1, bl. Dalia, sc. A. ap. 55, jud. Sălaj, înregistrată la A.P.M. Sălaj cu nr. 1744 din 27.02.2023, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.06.2023, că proiectul: **CONSTRUIRE HALĂ DEPOZITARE. AMENAJARE PLATFORME BETONATE ÎN VEDEREA AMPLASĂRII UNEI SPĂLĂTORII AUTO TIP SELF – SERVICE. ÎMPREJMUIRE TEREN,**  propus a fi amplasat în com. Hereclean, satul Panic, nr. FN, jud. Sălaj,

**nu se supune evaluării impactului asupra mediului și nu se supune evaluării impactului asupra corpurilor de apă**

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 10, lit. a ) și b )**  ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză ;

- prezenta solicitare a fost mediatizată prin publicare anunţ în ziarul Magazin Sălajeanși afişare şi înregistrare anunţ la sediul Primăriei Hereclean, precum la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

b) Caracteristicile proiectului:

**Situația propusă:**

Prin proiect, se propune construirea unei hale de depozitare piese auto (se vor comercializa piese auto noi). Hala va avea fundații izolate din beton armat, structura de rezistență din europrofile metalice și închiderile (pereți și învelitoare) din panouri termoizolante tip Sandwich.

Se propune amenajarea unor platforme betonate pentru amplasarea unei spălătorii auto în regim de autoservire, tip self-service cu 3 boxe de spălătorie și cameră tehnică/grup sanitar.

Totodata se propune amenajarea a 4 locuri de parcare, 1 stație de aspiratoare și împrejmuirea incintei.

Se propune amplasarea unei construcții pentru servicii - spălătorie auto în regim de autoservire cu toate instalațiile de apă, canalizare, electricitate, necesare funcționării cu program nonstop.

Spălătoria cuprinde 3 boxe închise lateral și un spațiu tehnic închis. Boxele sunt acoperite cu o structură ușoară din panouri policarbonat pe elemente metalice din aluminiu si o boxa ramane descoperita pentru a deservi autoturismele mai înalte . Mare parte din structura spălătoriei este realizată din oțel . Spațiul tehnic (containerul tehnic) este amplasat într-un modul complet închis și asigură spațiul necesar motoarelor si pompelor ce deservesc cele 3 boxe de spalat.

Utilajul – spalatorie- se achiziționează ca atare și se va amplasa pe infrastructura din beton armat. Sistemul de functionare al spălătoriei este self-service, cu fise.

In partea din spate a parcelei se va amplasa 1 stații de aspirat . Aspiratorul este închis într-o cutie absorbantă fonic.

Hala depozitare propusă pentru construire va avea în componenţă următoarele funcţiuni:

PARTER :

Hala depozitare: S=293.82 mp. pard. beton sclivisit

Cameră tehnică: S= 9.00 mp. pard. beton sclivisit

G.S. clienti: S= 2.43 mp. pard. gresie

G.S.+vestiar angajati: S= 5.29 mp. pard. gresie

Sala de mese: S= 14.18 mp. pard. gresie

Magazie: S= 23.94 mp. pard. beton sclivisit

Casa scarii: S= 5.48 mp. pard. beton sclivisit

INDICI CONSTRUCTIVI NIVEL :

S construita = 366.96 mp.

S utila = 354.14 mp.

ETAJ :

Birou+Casa scarii: S=57.24 mp. pard. gresie

Grup sanitar: S= 5.75 mp. pard. gresie

INDICI CONSTRUCTIVI NIVEL:

S nivel = 66.96 mp.

S utila = 62.99 mp.

INDICI CONSTRUCTIVI HALĂ DEPOZITARE:

S construită = 366,96 mp

S desfășurată = 433,92 mp

S utilă = 417,13 mp

Spălătoria auto propusă pentru construire va avea în componenţă următoarele funcţiuni:

PARTER :

Boxa 1: S=34.25 mp. pard. beton sclivisit

Cameră tehnică: S=23.90 mp. pard. beton sclivisit

Grup sanitar: S= 2.40 mp. pard. beton sclivisit

Boxa 2: S=34.25 mp. pard. beton sclivisit

Boxa 3 neacoperită: S=35.00 mp. pard. beton sclivisit

INDICI CONSTRUCTIVI SPĂLĂTORIE AUTO :

S construită = desfășurată= 103,60 mp

S utilă = 94,80 mp

Suprafața construită/desfașurată statii de aspirare = 4,40 mp

S platforme betonate propuse = 1400,00 mp

INDICI URBANISTICI :

S teren = 3054,00 mp

S construită totală = 474,96 mp

S desfășurată totală = 541,92 mp

S utilă totală = 511,93 mp

POT propus = 15,55 %

CUT propus = 0,18 mp ADC/ mp teren

**Asigurarea utilităților:**

**Alimentarea cu apă:** - Alimentarea cu apă a clădirii se va face de la reţeaua de apă potabilă existentă în zonă.

Apa se va utiliza:

* în scop menajer şi igienico-sanitar;
* pentru igienizarea spaţiilor;
* pentru spalatorie

**Canalizare:** - apele uzate menajere de la grupurile sanitare și vestiare vor fi conduse intr-un bazin vidanjabil cu V – 10 mc, pina la finalizarea retelei de canalizare a localitatii, care este in curs de executie  ;

Apele uzate provenite de la spalarea autoturismelor, vor fi dirijate prin panta pardoselii boxei catre canalul cu rol de decantare care va fi executat din beton armat, acoperit cu gratare metalice, de unde vor fi dirijate intr-un separator de hidrocarburi cu V – 300 l, in vederea preepurarii. Din acest decantor/separator, prin intermediul unei conducte din PVC, apele vor fi conduse intr-un bazin vidanjabil cu V – 10 mc, pina la finalizarea retelei de canalizare a localitatii, care este in curs de executie  ;

**Alimentarea cu energie termică:** - aeroterme electrice pentru incalzirea spatiilor  ;

**Alimentarea cu energie electrică:** - de la rețeaua de electricitate a localității ;

**b2) cumularea cu alte proiecte existente şi/sau aprobate: *-*** lucrările necesare realizării proiectului nu se suprapun cu alte proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip, asfalt ( masă bituminoasă, după caz ) ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deșeurilor, aprobată prin Legea nr. 17/2023, acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

**● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

**● pentru zgomot si vibratii:**

**-** pentru a evita producerea poluarii fonice, toate utilajele care produc zgomot si/sau vibratii vor fi mentinute in stare buna de functionare ;

- echipamentele fixe producatoare de zgomot trebuie mentinute acoperite cu carcase antifonice;

-echipamentele cu functionare intermitenta trebuie oprite pe durata în care nu sunt utilizate ;

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor ( vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7) riscurile pentru sănătatea umană - de ex., din cauza contaminării apei sau a poluării atmosferice:**

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Lucrări** **organizare de șantier:**

În vederea lucrărilor de construire a lucrarii propuse, este necesară organizarea de santier, ce constă în următoarele:

- împrejmuirea proprietăţii cu panouri metalice, pe toate laturile, în vederea lucrărilor de

organizare de şantier;

- realizarea unui acces carosabil pentru accesul auto (utilaje, camioane tonaj greu);

- amenajarea unei cabine W.C. ecologică;

- amenajarea unui atelier şi a unui depozit ( baracă pentru depozitarea diverselor materiale necesare organizării de şantier ) ;

- realizarea branşamentelor şi racordurilor provizorii pentru instalaţii electrice, instalaţii de

alimentare cu apă-canal, în vederea executării lucrărilor de organizare de şantier, inclusiv iluminatul şantierului pe timp de noapte;

- construcţiile provizorii de şantier vor avea o structură metalică şi vor fi montate pe plăci

prefabricate din beton, aşezate pe un strat de balast de 35 cm, grosime ;

**c) Localizarea proiectului:**

**c1) utilizarea actuală şi aprobată a terenurilor*:*** - conform certificatului de urbanism, emis de Comuna Hereclean, terenul in suprafata de 3054 mp, este proprietatea Matimar Parts S.R.L și se află situat în intravilanul satului Panic, conform PUG ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: - nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

d2) natura impactului: - redusă, pe perioada de execuţie şi funcţionare.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

-proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform memoriului de prezentare ;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deșeurilor, aprobată prin Legea nr. 17/2023.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.

**- Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu/revizuirea autorizației de mediu, după caz ;**

* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan